ผมอายุ 34 ปี มีอารมณ์ทางเพศบ่อยมากคับ แต่ระยะหลังๆมานี้ อารมณ์ทางเพศตก เยอะมาก แถมบางครั้งอวัยวะเพศก็ไม่ค่อยแข็งตัว ทั้งที่ขณะร่วมเพศ ยังมีอารมณ์อยาก อยู่ๆอวัยวะเพศก่ออ่อนตัว ผมไม่เคยมีเพศสัมพันธ์กับผู้หญิงเลย คือผมช่วยตัวเองมาตลอดเลย อยากลองมีอะไรกับผู้หญิงซักครั้ง แต่พอเจอสถานการณ์จริง อวัยวะเพศของผมมันไม่ตอบสนองอย่างที่สั่ง อยากทราบว่าเกิดจากอะไรครับ ไม่รู้ส่าชีวิตนี้มันจะหมดสิทธิ์แค่นี้เหรอ ผมดื่ม เหล้าแค่ออกสังคม และสูบบุหรี่เฉลี่ย 3-4 วัน/1ซอง ออกกำลังกายบ้างเป็นบางครั้ง/โอกาส มีร่างกายแข็งแรง ทำไมจึง เกิดอาการนี้ครับ
สวัสดีค่ะ การมีอวัยวะเพศไม่แข็งตัว อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศแต่ถ้าสามารถแข็งได้ในสถานการณ์อื่นๆ ก็อาจจะไม่เกี่ยวกับสาเหตุทางกาย2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กแนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายหรือไม่ และรักษาตามสาเหตุนั้นๆค่ะเบื้องต้นควรงดการดื่มเหล้าหรือสูบบุหรี่เพราะมีผลต่อสมรรถภาพทางเพศได้เช่นกัน ออกกำลังกายอย่างสม่ำเสมอ ปรับทัศนคติทางเพศและพูดคุยเปิดใจกับผู้ที่มีเพศสัมพันธ์ด้วยกับเหตุการณ์ที่เกิดขึ้น ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์อีกทั้งยังไม่ทราบแน่ชัดว่าสาเหตุมาจากอะไรค่ะ